recursal/SuperWikiNEXT-32B huggingface dataset:
**முத்துப்புள்ளி மீன்** என்பது *எட்ரோபிளசு சுரட்டன்சிசு* என்ற இனத்தைச் சேர்ந்த ஒரு மீன் வகை ஆகும். இது தென்னிந்தியா மற்றும் இலங்கை ஆகிய நாடுகளின் உவர்நீர் பகுதிகளில் பரவலாகக் காணப்படுகிறது. மேலும் கழிமுக நீர், நன்னீர் குளங்களிலும் காணப்படுகிறது. இது தமிழில் *சேத்துக் கெண்டை* என்று அழைக்கப்படுகிறது. மலையாளத்தில் *கறிமீன்* என்று அழைக்கப்படும் இது கேரளாவின் மாநில மீனாக உள்ளது.

உடல் அமைப்பு
------------

முத்துப்புள்ளி மீனின் உடலானது பக்கங்களிய் அழுத்தப்பட்டுப் பருமனாக இருக்கும். இதன் செதில்கள் கரும்பச்சை வண்ணம் உடையவை. உடலில் முத்துக்கள் போன்ற வெண்புள்ளிகள் காணப்படும். மங்கிய தெளிவில்லாத செங்குத்துக் கற்றைகள் காணப்படும்.

உணவு
----

இம்மீன் தாவர உண்ணி ஆகும். இழை உடைய பசிகள், நீர்த்தாவரங்கள், தாவர மிதவை உயிரிகள் போன்றவற்றை உண்ணும். ஆனால் இதன் இளம் உயிரி விலங்கு மிதவை உயிரிகளை மட்டுமே உணவாக உண்ணும்.

இனப்பெருக்கம்
-------------

இவ்வகை மீன் நன்னீரிலும் வளர்க்கப்படுகிறது. நன்னீர் மற்றும் உவர்நீர் வளத்தில் இனப்பெருக்கம் செய்கிறது. இனப்பெருக்கம் ஆண்டு முழுவதும் நடைபெறும் என்றாலும் டிசம்பர் முதல் பிப்ரவரி மாதம் வரையிலான காலம் இனப்பெருக்கத்தின் உச்சகட்டக் காலமாகும். வளர்ச்சியின்போது 9லிருந்து 10 செ.மீ. நீளம் வளர்ச்சியைப் பெறும் நிலையில் பால் முதிர்ச்சி அடைகிறது.

மேற்கோள்கள்
-----------

1. 1 2  Abraham, R. (2011). "*Etroplus suratensis*". *The IUCN Red List of Threatened Species* **2011**: e.T172368A6877592. doi:10.2305/IUCN.UK.2011-1.RLTS.T172368A6877592.en.
2. ↑  ரெங்கராஜன், இரா.(2008), மீனின உயிரியல் மற்றும் நீரின வளர்ப்பு, சாரதா பதிப்பகம், சென்னை, ப. 99, 100.


|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1519619
* விக்கியினங்கள்: Etroplus suratensis
* BOLD: 27121
* FishBase: 4681
* GBIF: 2372834
* iNaturalist: 100604
* IRMNG: 10851860
* ITIS: 169849
* IUCN: 172368
* என்.சி.பி.ஐ: 238232
* WoRMS: 280728

 |
***ஜூலி கணபதி*** 2003ஆம் ஆண்டில் வெளிவந்த ஓர் தமிழ்த் திரைப்படம் ஆகும். இது *ஸ்டீஃபன் கிங்* எழுதிய *மிசரி* என்ற புதினத்தைத் தழுவி எடுக்கப்பட்ட, அதே பெயரைக் கொண்டு 1990இல் வெளியான அமெரிக்க திரைப்படத்தின் மீளாக்கமாகக் கருதப்படுகிறது

கதைக்கரு
--------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

ஜூலி கணபதி (சரிதா) *மங்கா* என்ற தொலைக்காட்சித் தொடரின் அதீத விசிறி. பல ஆண்டுகளாக பார்த்துவந்த ஜூலி அதில் வரும் முதன்மை நாயகியாகவே தன்னை எண்ணிக் கொள்கிறாள். தொடரின் கதாசிரியர் பாலமுருகன் (ஜெயராம்) மங்காத் தொடரின் கடைசி சிலக் காட்சிகளை எந்த இடையூறுமின்றி தனித்து எழுத வீட்டைவிட்டு வெளியேறுகிறார். எழுதியபிறகு திரும்புகையில் அவரது வண்டி விபத்துக்குள்ளாகிறது; இதில் பலத்த காயமடைந்து நடக்க இயலாநிலைமையில் ஜூலி அவரைக் காப்பாற்றி தனது வீட்டிற்கு அழைத்துச் செல்கிறாள். அவள் மனநிலை பிறழ்ந்த நிலையில் உள்ளதை அறியாத பாலமுருகனிடம் மங்கா தொடரின் விசிறி தான் என்றும் கடைசி காட்சிகளை தனக்குப் படிக்க கொடுக்குமாறும் வற்புறுத்துகிறாள். அடுத்த சில நாட்களில் கதையைப் படித்த ஜூலிக்கு கதையின் முடிவு பிடிக்காது போகிறது. முடிவை மாற்றக்கோரி பாலமுருகனை பல வழிகளில் வற்புறுத்துகிறாள். கடைசி நேரத்தில் அவளிடமிருந்து தப்பி ஓடுகிறார்.

நடிகர்களும் குழுவும்
--------------------

* ஜெயராம்
* சரிதா
* ரம்யா கிருஷ்ணன்
* அமரசிகாமணி
* டெல்லி கணேஷ்
* இயக்குநர் : பாலு மகேந்திரா
* இணை இயக்குநர்: வெற்றிமாறன்
* துணை இயக்குநர்கள்: பி. ரவிகுமார், செந்தில்குமார்
* இசையமைப்பு: இளையராஜா

மேற்கோள்கள்
-----------

1. ↑  Eat This With Some Fava Beans

வெளி இணைப்புகள்
---------------

* ஐஎம்டிபி தளத்தில் *ஜூலி கணபதி*  பக்கம்

| * பா
* உ
* தொ
பாலு மகேந்திரா இயக்கிய திரைப்படங்கள் |
| --- |
| தமிழ்த் திரைப்படங்கள் | 
* *கோகிலா* (1977)
* *அழியாத கோலங்கள்* (1979)
* *மூடுபனி* (1980)
* *மூன்றாம் பிறை* (1982)
* *நீங்கள் கேட்டவை* (1984)
* *உன் கண்ணில் நீர் வழிந்தால்* (1985)
* *ரெட்டை வால் குருவி* (1987)
* *வீடு* (1988)
* *சந்தியா ராகம்* (1989)
* *வண்ண வண்ண பூக்கள்* (1991)
* *மறுபடியும்* (1993)
* *சதி லீலாவதி* (1995)
* *ராமன் அப்துல்லா* (1997)
* *என் இனிய பொன் நிலாவே* (2001)
* *ஜூலி கணபதி* (2003)
* *அது ஒரு கனாக்காலம்* (2005)
* *தலைமுறைகள்* (2013)

 |
| தெலுங்குத் திரைப்படங்கள் | 
* *நிரீக்‌ஷணா* (1982)

 |
| மலையாளத் திரைப்படங்கள் | 
* *ஓலங்கள்* (1982)
* *ஊமக்குயில்* (1983)
* *யாத்ரா* (1985)

 |
| இந்தித் திரைப்படங்கள் | 
* *சட்மா* (1983)
* *ஔர் ஏக் ப்ரேம் கஹானி* (1996)

 |
**பக்த நாராயணா** (*Bhatta Narayana*) என்பவர் நிஷாநாராயணா என்றும் **பத்த நாராயணா ம்ருகரஜலக்ஷ்மன்** என்றும் அறியப்படுபவர், பிராமணர்களின் *சாண்டில்ய* குடும்பத்தின் *பஞ்சராத்ர* ராரி கிளையைச் சேர்ந்த சமஸ்கிருத அறிஞர் மற்றும் எழுத்தாளர் ஆவார். இவர் கிபி 800க்கு முன் வாழ்ந்துள்ளார். ஏனெனில் இவர் கி. பி 800-ல் வாமனனால் (iv.3.28) மேற்கோள் காட்டப்படுகிறார். மேலும் இவரை ஒன்றுக்கு மேற்பட்ட முறை ஆனந்தவர்தனால் குறிப்பிடப்படுகிறது. எட்டாம் நூற்றாண்டின் மத்தியில் பால வம்சம் ஆட்சிக்கு வருவதற்கு முன்பு ஆட்சி செய்த ஆதிசூர மன்னரால் கன்னியாகுப்ஜாவிலிருந்து (கன்னோசி) வங்காளத்திற்கு வரவழைக்கப்பட்டதாகவும், கி.பி 671-ல் கன்னியாகுப்ஜத்தை ஆண்ட மாதவகுப்தனின் மகனான ஆதித்யசேனனின் சமகாலத்தவராகவும் இருந்ததாக நம்பப்படுகிறது.

பௌத்த மதத்திற்கு மாறியதாக நம்பப்படும் பக்த நாராயணர், தர்மகீர்த்தியின் சீடராவார். இவருடன் இணைந்து நாராயணர் *ரூபாவதாரத்தை* எழுதியுள்ளார். தண்டின் தனது *அவந்திசுந்தரிகாதாவில்* பக்த நாராயணரை மூன்று புத்தகங்களின் ஆசிரியராகக் குறிப்பிடுகிறார். ஆனால் மகாபாரதத்தின் சில சம்பவங்களை ஆறு சட்டங்களில் நாடகமாக்கிய *வேணிசம்ஹாரத்தின்* ஆசிரியர் என்று பரவலாக அறியப்படுகிறார். இந்த நாடகத்தின் அமைப்பு சரியில்லாமல் இருக்கலாம் ஆனால் குணாதிசயமானது வீரியம் வாய்ந்தது; நாடக பாணியில் நீண்ட விவரிப்புத் திசைதிருப்பல்களில் விவரிக்கப்பட்டுள்ளன. இருப்பினும் கவிதையின் ஆற்றல், கசப்பான மற்றும் ஆவேசமான விளக்கங்கள், ஈர்க்கக்கூடிய சொல்நடை, பிரிக்கப்பட்ட காட்சிகள் மற்றும் சூழ்நிலைகளின் தெளிவான சித்தரிப்பு மற்றும் வீரியமான குணாதிசயங்கள் கொண்டுள்ளன. தாகூர் குடும்பம் மற்றும் நதியா ராஜ் குடும்பம் பக்த நாராயணரின் வம்சாவளியைச் சேர்ந்ததாகக் கூறுகின்றனர்.

*

மேற்கோள்கள்
-----------

1. 1 2  Datta, Amaresh (1987) (in en). *Encyclopaedia of Indian Literature: A-Devo*. Sahitya Akademi. பன்னாட்டுத் தரப்புத்தக எண்:978-81-260-1803-1. .
2. ↑  Murphy, Anne (2012-03-12) (in en). *Time, History and the Religious Imaginary in South Asia*. Routledge. பன்னாட்டுத் தரப்புத்தக எண்:978-1-136-70729-2. .

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
	+ 2
* Sweden
* நெதர்லாந்து

 |
| மற்றவை | 
* IdRef

 |
**இ, பிரான்கேன்ச்டீன்** (தமிழ்: பறக்கும் கல்லைறை மனிதன்), (ஆங்கில மொழி: *I, Frankenstein*) இது ஒரு 2014ம் ஆண்டு வெளியான அமெரிக்கா மற்றும் ஆஸ்திரேலியா நாட்டு கற்பனை அதிரடி திரைப்படம் ஆகும். இந்த திரைப்படத்தை ஸ்டோர்ட் பீட்டி எழுதி மற்றும் இயக்கயுள்ளார். இந்த திரைப்படம் ஒரு நாவலை அடிப்படையாக வைத்து எடுக்கப்பட்டுள்ளது.

இந்த திரைப்படத்தில் கதாநாயகனாக நடிகர் ஏரன் ஏக்கார்ட்டு நடித்துள்ளார் இவருடன் சேர்ந்து பில் நை, மிராண்டா ஓட்டோ, சொச்ரடிஸ் ஓட்டோ, ஜெய் கர்ட்னி மற்றும் கெவின் நடித்துள்ளார்கள்.

தமிழில்
-------

**இ, பிரான்கேன்ச்டீன்** என்ற திரைப்படம் **பறக்கும் கல்லைறை மனிதன்** என்ற பெயரில் தமிழில் மொழி மாற்றம் செய்யப்பட்டு 2D மற்றும் 3D விரைவில் இந்தியாவில் வெளியாகவுள்ளது.

நடிகர்கள்
---------

* ஏரன் ஏக்கார்ட்டு
* பில் நை
* மிராண்டா ஓட்டோ
* சொச்ரடிஸ் ஓட்டோ
* ஜெய் கர்ட்னி
* கெவின்

இசை
---

இந்த திரைப்படத்துக்கு **ஜானி க்ளிமேக்** மற்றும் **ரெனால்டின் ஹெஇல்** இசை அமைத்துள்ளார்கள்.

விளம்பரம்
---------

இந்த திரைப்படத்தின் முன்னோட்டக் காட்சி(Trailer) ஒக்டோபர் 4ம் திகதி 2013ம் ஆண்டு வெளியானது.

பாக்ஸ் ஆபிஸ்
------------

இ, பிரான்கேன்ச்டீன் திரைப்படம் முதல் வாரத்தில் $8.3 மில்லியன் பாக்ஸ் ஆபிஸ் வசூல் மற்றும் இந்த திரைப்படம் பாக்ஸ் ஆபிஸ் வசூலில் 6ம் இடத்தை பிடித்தது.

குறிப்புகள்
-----------

1. வெளியீட்டு தேதி கனடா

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *I, Frankenstein*
* பாக்சு ஆபிசு மோசோவில் *I, Frankenstein*
* அழுகிய தக்காளிகள் தளத்தில் *I, Frankenstein*
* மெடாகிரிடிக்கில் *I, Frankenstein*
**ஐ. எஸ். முருகேசன்** (சனவரி 3,1930 - நவம்பர் 8, 2014) தமிழகத்தைச் சேர்ந்த இசைக் கலைஞராவார். இவர் பரவலாக ***மீசை முருகேசன்*** என அறியப்பட்டவர். இவரது தந்தை சுப்பிரமணிய முதலியார் தவில் கலைஞர். இவரது தாய் பொன்னம்மாள். தவில் கலைஞராக இருந்த அவர் மோர்சிங் இசைப்பதிலும் வல்லவர். வாய் மூலமாகவும் பல்வேறு ஒலிகளை எழுப்பி இசைநிகழ்ச்சிகளை நடத்தி வந்தார்.

இசைத் துறைப் பங்களிப்புகள்
--------------------------

சிறந்த இசைக்கலைஞரான இவர், கொட்டாங்குச்சியில் வாசிப்பதில் பிரபலமானவர். கடசங்கரி, முங்கோஸ், கொட்டாங்குச்சி போன்ற சில இசைக்கருவிகளை இவர் உருவாக்கி உள்ளார்; *அபூர்வ தாளவாத்தியங்கள்* என்ற பெயரில் உலகின் பல பகுதிகளில் இசைக்கச்சேரி நடத்தி உள்ளார்.

திரைத் துறைப் பங்களிப்புகள்
---------------------------

கோயம்புத்தூர் இடிகரைப் பகுதியைச் சேர்ந்த மீசை முருகேசன், 1985-ஆம் ஆண்டு *சுகமான ராகங்கள்* என்ற திரைப்படத்தில் அறிமுகமானார். தொடர்ந்து குணச்சித்திர வேடங்களில் நூற்றுக்கும் கூடுதலான தமிழ்த் திரைப்படங்களில் நடித்துள்ளார். ஆண்பாவம், பூவே உனக்காக, உன்னால் முடியும் தம்பி, உயிரே உனக்காக, பூவே உனக்காக, பிரிவோம் சந்திப்போம், அமைதிப் படை, ஊமை விழிகள் திரைப்படங்களில் புகழ் பெற்றார். இவருக்கு தமிழக அரசு கலைமாமணி விருது வழங்கியது. எம்.எஸ்.விஸ்வநாதன், இளையராஜா போன்ற பல்வேறு இசையமைப்பாளர்களுடன் மீசை முருகேசன் பணிபுரிந்துள்ளார்.

மறைவு
-----

தமது 85 ஆவது அகவையில் உடல்நலக்குறைவால் நவம்பர் 8, 2014 அன்று மரணமடைந்தார். இவருக்கு கண்ணம்மா என்ற மனைவியும் சரசுவதி, செல்வி என்ற மகள்களும் ஜோதிகுமார், நாகராஜா என்ற மகன்களும் உள்ளனர்.

மேற்கோள்கள்
-----------

1. ↑  "நடிகரும் இசைக்கலைஞருமான மீசை முருகேசன் காலமானார்". தினமலர். 10 நவம்பர் 2014 அன்று பார்க்கப்பட்டது.
2. ↑  "பிரபல குணசித்திர நடிகர் மீசை முருகேசன் மரணம்". filmibeat தமிழ் வலைத்தளம். 9 நவம்பர் 2014. 9 நவம்பர் 2014 அன்று பார்க்கப்பட்டது.
3. 1 2  "நடிகர் மீசை முருகேசன் மரணம்". தினகரன். 9 நவம்பர் 2014. 2021-01-24 அன்று மூலம் பரணிடப்பட்டது. 9 நவம்பர் 2014 அன்று பார்க்கப்பட்டது.
4. ↑  "நடிகர் மீசை முருகேசன் காலமானார்". தினமணி. 9 நவம்பர் 2014. 9 நவம்பர் 2014 அன்று பார்க்கப்பட்டது.
5. ↑  "நடிகர் மீசை முருகேசன் உடல் நலக்குறைவால் காலமானார்". தினமணி. 9 நவம்பர் 2014. 9 நவம்பர் 2014 அன்று பார்க்கப்பட்டது.

வெளியிணைப்புகள்
---------------

மீசை முருகேஷ் பரணிடப்பட்டது 2016-03-04 at the வந்தவழி இயந்திரம்
பக்தி யோகம் என்ற நூல் சுவாமி விவேகானந்தர், சென்னையிலிருந்து வெளிவந்த 'பிரம்மவாதின்' என்ற பத்திரிக்கைக்கு எழுதிய கட்டுரைகள் ஆகும்.மேலும் நியூயார்க்கில் அவர் நிகழ்த்திய உயர்நிலை வகுப்புச் சொற்பொழிவுகள் ஆகும்.

இந்நூலில் ஆரம்பநிலை பக்தி, உயர்நிலை பக்தி என்ற இரண்டின் பல்வேறு பரிமாணங்களை பற்றி ஆராயப்பட்டுள்ளது. ஆங்கிலத்தில் பக்தியோகம் என்ற பெயரில் வெளிவந்த இந்த நூல் தமிழில் 1920 - ஆம் ஆண்டுகளில் சென்னையில் உள்ள ஸ்ரீராமகிருஷ்ண மடம் வெளியிட்டது. 60க்கும் மேற்பட்ட மறுபதிப்புகளை கண்டது.

பொருளடக்கம்
-----------

**பக்தி யோகம்**

1. பக்தியின் இலக்கணம்
2. கடவுள் தத்துவம்
3. ஆன்மீக அனுபூதியே பக்தி யோகத்தின் குறிக்கோள்
4. குருவின் தேவை
5. குரு மற்றும் சீடருக்கான தகுதிகள்
6. அருட்குருவும் அவதாரமும்
7. மந்திரம் ஓம்- சொல்லும் பொருளும்
8. உருவ வழிபாடு
9. இஷ்ட நிஷ்டை
10. வழிமுறைகள்

**பராபக்தி**

1. ஆரம்ப நிலை தியாகம்
2. அன்பிலிருந்து எழுவது பக்தனின் தியாகம்
3. பக்தியோகத்தின் எளிமையும் ரகசியமும்
4. பத்திவெளிப்படும் வழிகள்
5. உலகம் தழுவிய அன்பும் சரணாகதியும்
6. உண்மையான பக்தனுக்கு உயர்ஞானமும் உயர்பக்தியும் ஓன்றே
7. பத்தி- முக்கோணம்
8. அன்புக் கடவுளுக்குச் சான்று அந்த அன்புக் கடவுளே
9. பக்தியை மனித உறவுகளில் காணல்
10. நிறைவுரை

சான்றுகள்
---------

1.ஸ்ரீராமகிருஷ்ணா மடம்,சென்னை

2.வேதாந்தா சொஷைட்டி ஆப் நியூயார்க்

3.பிரம்மவாதின் ஆங்கிலப் பத்திரிகை

இவற்றையும் காண்க
----------------

விவேகானந்தர்

இராமகிருஷ்ணர்

ஞான யோகம் (நூல்)

ராஜ யோகம் (நூல்)

கர்ம யோகம் (நூல்)

உலகச் சமயங்களின் பாராளுமன்றம்

இராமகிருஷ்ண மடம், சென்னை

மேற்கோள்கள்
-----------

1. ↑   பிரம்மவாதின் பற்றிய செய்தி.
2. ↑  நியூயார்க் சொற்பொழிவுகள்.
**சர் வில்லியம் என்றி மகோனி கிறித்தி** *(Sir William Henry Mahoney Christie)* (1 அக்தோபர் 1845 – 22 ஜனவரி 1922) ஒரு பிரித்தானிய வானியலாளரும் அரசு வானியல் கழக ஆய்வுறுப்பினரும் ஆவார்.

இவர் இலண்டன் நகர வுல்விச்சில் பிறந்தார், இவரது தந்தையார் சாமுவேல் குன்டர் கிறித்தி ஆவார். இவர் அரசர் கல்லூரி பள்ளியிலும் கேம்பிரிட்ஜ் டிரினிட்டி கல்லூரியிலும் கல்வி பயின்றார். இவர் 1868 இல் கேம்பிரிட்ஜ் பல்கலைக்கழக நான்காம் மல்வீர்ர் ஆனார். இவர் 1869 இல் டிரினிட்டி ஆய்வுறுப்பினராக தேர்ந்தெடுக்கப்பட்டார்.

இவர் 1870 இலிருந்து 1881 வரை கிரீன்விச் அரசு வான்காணகத் தலைமை உதவியாளராக இருந்த பிறகு, 1881 இல் ஜார்ஜ் பிடெல் ஐரிக்குப் பதிலக எட்டாம் அரசு வானியலாளராகப் பணியமர்த்தப்பட்டு, 1910 வரை அலுவலில் இருந்தார். இவர் 1902 இல் ஆக்சுபோர்டு ப்ல்கலைக்கழகத்தில் இருந்து தகைமை முதுமுனைவர் பட்டம் பெற்றார், and was created a Knight Commander of the Order of the Bath (KCB) in 1904. இவர்1881 ஜூனில் அரசு கழக ஆய்வுறுப்பினராக தேர்ந்தெடுக்கப்பட்டார். இவர் 1888 இலிருந்து 1890 வரை அரசு வானியல் கழகத் தலைவராக இருந்தார்.

இவர் தான் 65 ம் கவையில் ஓய்வுபெற்ற முதல் இராயல் வானியலாளர் ஆவார். ஐரி, ஜன் போண்டு தவிர, மற்ற அரசு வானியலாளர்கள் அலுவலில் உள்ளபோதே இறந்துபோயினர்போண்டி 1835 இல் உடல்நலிவால் இறந்தார். ஐரி தன் 81 ஆம் அகவையில் இறந்தார். கிறித்தி 1922 இல் இறந்தார்; கிப்ரால்ட்டர் கடலின் அருகே அடக்கம் செய்யப்பட்டார். இவர் 1881 இல் சர் ஆல்பிரெடு கிக்மன் மகளாகிய மேரி வயலெட்டை மண்ந்தார்.

மேற்கோள்கள்
-----------

1. ↑  "Christie, Sir William Henry Mahoney". *Who's Who* **59**: 331. 1907. .
2. ↑   "Christie, William Henry Mahoney (CHRY863WH)". *A Cambridge Alumni Database*. University of Cambridge.
3. ↑  "University intelligence". *The Times* (London) (36789): p. 12. 9 June 1902.
4. ↑  "Library and Archive Catalogue". Royal Society. 15 August 2012 அன்று மூலம் பரணிடப்பட்டது. 30 December 2010 அன்று பார்க்கப்பட்டது.
5. ↑  "LIST OF PRESIDENTS AND DATES OF OFFICE". *A brief history of the RAS*. Royal Astronomical Society. 10 September 2012 அன்று பார்க்கப்பட்டது.

* Monthly Notices of the Royal Astronomical Society **83** (1923) 233
* The Observatory **45** (1922) 77
* Publications of the Astronomical Society of the Pacific **34** (1922) 138

வெளி இணைப்புகள்
---------------

* Wikisource logo வில்லியம் கிறித்தி எழுதிய அல்லது இவரைப்பற்றிய ஆக்கங்கள் விக்கிமூலத்தில்:
* Online catalogue of Christie's working papers (part of the Royal Greenwich Observatory Archives held at Cambridge University Library)
**விளாதிமிர் கலக்தியோனவிச் கொரலென்கோ** (*Vladimir Galaktionovich Korolenko*, உக்ரைனியன்: Володимир Короленко, வலஜிமிர் கரலென்கோ; உருசியம்: Влади́мир Короле́нко, விளதீமிர் கரலியென்கோ, 27 சூலை [யூ.நா. 15 சூலை] 1853 - 1921 டிசம்பர் 25) என்பவர் உருசிய எழுத்தாளர், ஊடகவியலாளர், மனித உரிமை ஆர்வலர். சிறுகதை, வர்ணனைக் கட்டுரை என்ற இலக்கிய வடிவங்களில் தலை சிறந்து விளங்கியவர். சைபீரியாவில் நாடுகடத்தப்பட்ட நிலையில் இவர் வாழ்ந்த போது தமது அனுவங்களை இவர் சிறுகதைகளாக எழுதினார். சார் மன்னரின் ஆட்சி, மற்றும் தனது இறுதிக் காலத்தில் போல்செவிக்குகளையும் இவர் விமரிசித்தார்.

வாழ்க்கைச் சுருக்கம்
--------------------

கொரலென்கோ 1853 ஆம் ஆண்டில் உருசியப் பேரரசில் சித்தோமிர் என்ற இடத்தில் (இன்றைய வடக்கு உக்ரைனில்) கசாக் இனத்தில் பிறந்தார். தமது ஊரில் ஆரம்பக் கல்வியைக் கற்ற கொரலென்கோ 1871 இல் சென் பீட்டர்சுபர்க் தொழில்நுட்பக் கல்லூரியில் சேர்ந்து இரண்டரை வருடங்களை மிகவும் சோதனையான காலத்தில் கழித்தார். இக்காலகட்டத்தில் அவரது தந்தை இறந்து விட்டதால், படிப்பதோடு பணம் சம்பாதிக்கவும் முயற்சி செய்தார். 1873 ஜனவரியில் கல்லூரியில் இருந்து படிப்பை நிறுத்திய பின்னர், 1874ஆம் வருடத்தில் மாஸ்கோவிலுள்ள விவசாய மற்றும் வனத்துறைக் கல்லூரியில் மாணவராகச் சேர்ந்தார். மாணவர்களுடைய ஆர்ப்பாட்டத்தில் கலந்து கொண்டதற்காக விலக்கப்பட்டார். 1876 ஆம் ஆண்டில் சிறிது காலத்திற்கு இவர் குரொன்ஸ்டார்ட் என்ற இடத்திற்கு விலக்கி வைக்கப்பட்டார்.

இலக்கியப் பங்களிப்பு
--------------------

இளம் வயதில் கொரலென்கோ
1879 ஆம் ஆண்டில் இவர் சிறுகதைகளை எழுத ஆரம்பித்தார். இவரது புரட்சிகர நடவடிக்கைகளுக்காக ஐந்தாண்டுகள் கீரொவ் என்ற இடத்துக்கு விலக்கி வைக்கப்பட்டார். 1881 இல் புதிய மன்னர் மூன்றாம் அலெக்சாந்தருக்குக் கீழ்ப்படிய மறுத்தமையால், இவர் சாக்கா குடியரசின் யாக்கூத்தியா நகருக்கு நாடு கடத்தப்பட்டார். அங்கிருந்து திரும்பிய பின்னர் மீண்டும் சிறுகதைகள் எழுத ஆரம்பித்தார். *மக்காரின் கனவு* என்ற சிறுகதை 1892 இல் ஆங்கிலத்தில் மொழிபெயர்க்கப்பட்டது. நீஷ்னிய் நோவகோரத் என்ற இடத்திற்குக் குடியேறி அங்கு வாழ்ந்து ந்தார். அங்கிருந்து பல சிறுகதைகளை எழுதி வெளியிட்டார். வரலானார். 1886 இல் குருட்டு இசைக்கலைஞன் (Слепой музыкант) என்ற புதினத்தை எழுதி வெளியிட்டார். இது ஆங்கிலத்தில் மொழிபெயர்க்கப்பட்டது.

1893 ஆம் ஆண்டில் சிகாகோ கண்காட்சிக்கு சென்றிருந்த வேளையில் "மொழிகள் இன்றி" (*Без языка*) என்ற புதினத்தை எழுதினார். அமெரிக்காவில் குடியேறி வாழும் உக்ரைனியர்களின் வாழ்க்கை முறைகள் பற்றி இப்புதினம் அமைந்திருந்தது. இவரது கடைச்க் கதை 1900 ஆம் ஆண்டில் வெளிவந்தது.

இவரைத் தான் சந்தித்த நூற்றுக்கணக்கான மனிதர்களில் முழுமையான மனிதர் என்று மாக்சிம் கார்கி குறிப்பிட்டுள்ளார். இவர் இருநூறுக்கும் அதிகமான கதைகள், கட்டுரைகள், விமர்சனங்கள் மற்றும் கடிதங்கள், நாட்குறிப்புகள் கையேடுகளைக் கொண்ட மாபெரும் இலக்கிய பாரம்பரியத்தை விட்டுச் சென்றார். இவை பத்து தொகுதிகளாக வெளியிடப்பட்டுள்ளன.

கருவி நூல்
----------

கண் தெரியாத இசைஞன் குறுநாவல் - ராதுகா பதிப்பகம், மாஸ்கோ; இரண்டாவது பதிப்பு : 1983
விற்பனையாளர்கள் : நியூ செஞ்சுரி புக் ஹவுஸ் பிரைவேட் லிமிடெட், சென்னை.
ஜான் வில்லியம் வாட்டர்ஹவுஸ் வரைந்த ஆரக்கிள் ஆலோசனை என்னும் ஓவியத்தில், சித்தரிக்கப்பட்டுள்ள தீர்க்கதரிசன கோவிலின் எட்டு பூசாரிகள்
**ஆரக்களிள்** என்பது பழங்கால கிரேக்கத்தில் இருந்த ஒரு நபர் அல்லது முகமை ஆகும். இவர்கள் முக்காலத்தையும் உணர்ந்தவர்கள் என கருதப்பட்டனர். அவர்களின் முன்னறிவு சக்தியினால் தங்கள் எதிர்காலம் குறித்து பலர் ஆலோசனையைக் கேட்டதாகக் கருதப்படுகிறது.

விளக்கம்
--------

ஆரக்கிள் என்பது இலத்தீன் மொழி வினைச்சொலான ōrāre என்பதில் இருந்து வந்தது. இதன் பொருள் பேசுதல் என்பதாகும். இது பூசாரிகள் கூறும் ஆருடத்தைக் குறிப்பிடுவது. காலப்போக்கில், ஆரக்கிள் என்ற சொல்லானது ஆரக்கிள் இருக்கும் இடத்தையும் குறிக்கக்கூடியதாகவும் ஆனது. ஆரக்கிள் உரைகளை கிரேக்க மொழியில் குர்செஷ் (χρησμοί) என்று அழைக்கப்பட்டது.

ஆரக்கிள்களால் கடவுளிடம் நேரடியாக பேசியதாக கருதப்பட்டனர். நாடி வந்தவர்களுக்கான கேள்விகளை கடவுளிடம் எழுப்பி, அவரிடமிருந்து பதில்களைப் பெற்று வந்தவர்களிடம் சொல்வதுதான் ஆரக்கிளின் பணி. அவர்களுக்கு பறவைகள், விலங்குகள், மற்றும் பல்வேறு முறைகள் வழியாக கடவுளால் அறிவிக்கப்படும் அறிகுறிகளைப் புரிந்துகொள்ளும் ஆற்றல் உள்ளவர்களாக கருதப்பட்டனர்.

பழங்கால கிரேக்கத்தின் மிக முக்கியமான ஆரக்கிள்கள் பிய்த்தியா, டெல்பியில் உள்ள அப்போலோவின் பூசாரி, மற்றும் எயிரோஸில் உள்ள டோடோனாவில் சியுசு, டோனியின் ஆரக்கிள் போன்றவை ஆகும். அப்பல்லோவின் மற்ற கோவில்கள் ஆசியா மைனரின் கடற்கரையிலுள்ள தெத்மியாவில் கொரிந்தியிலும் பெலொபனேசியிலுள்ள பாஸ்ஸிலும் அமைந்திருந்தன. 
மற்றும் டிஜோஸ் தீவுகள் மற்றும் ஏஜியன் கடலில் ஏகினா தீவுகளில் ஆகிய இடங்களிலும் இருந்தன.

சிபிலின் ஆரக்கிள்ஸ் என்பது கிரேக்க ஹெக்செமட்டரில் எழுதப்பட்ட ஆரக்கிள் ஒலிப்புகளின் தொகுப்பாகும்.

மேற்கோள்கள்
-----------

1. ↑  மருதன். "என் கேள்விக்கு என்ன பதில்?". *கட்டுரை*. தி இந்து தமிழ். 11 அக்டோபர் 2017 அன்று பார்க்கப்பட்டது.

வெளி இணைப்புகள்
---------------

* "Oracle". *பிரித்தானிக்கா கலைக்களஞ்சியம்* (11th). (1911). Cambridge University Press.
**லோப்சங் சங்கை** (*Lobsang Sangay*, பிறப்பு: 1968) திபெத்திய அகதியும், சட்ட வல்லுநரும், அரசியல்வாதியும் ஆவார். இவர் திபெத்திய நாடு கடந்த அரசின் பிரதமராக (திபெத்திய மொழியில்: கலோன் ட்ரைப்பா) 2011, ஏப்ரல் 27 இல் தேர்தல் மூலம் தேர்ந்தெடுக்கப்பட்டார். இவர் திபெத்திய சட்ட ஆலோசகரும், பன்னாட்டு மனித உரிமைச் சட்ட வல்லுநரும் ஆவார்.

வாழ்க்கைக் குறிப்பு
-------------------

இந்தியாவில் டார்ஜீலிங்கில் பிறந்த இவர் திபெத்துக்கு என்றும் சென்றதில்லை. இவரது தந்தை 1959 ஆம் ஆண்டில் தலாய் லாமாவுடன் சேர்ந்து திபெத்தை விட்டு வெளியேறினார். திபெத்து அகதிகள் உயர் பள்ளியில் கல்வி பயின்ற சங்கை தில்லிப் பல்கலைக்கழகத்தில் சட்டம், மற்றும் கலைமாணிப் பட்டம் பெற்றார். 2004 ஆம் ஆண்டில் ஹார்வர்ட் பல்கலைக்கழகத்துக்கு புலமைப் பரிசில் பெற்று சட்டத் துறையில் முனைவர் பட்டம் பெற்றார்.

பிரதமர்
-------

2011 ஏப்ரல் 26]] இல் இவர் திபெத்திய நடுகடந்த அரசின் பிரதமராகத் தேர்ந்தெடுக்கப்பட்டார். திபெத்தின் ஆன்மிகத் தலைவர் தலாய் லாமா நாடு கடந்த திபெத்து அரசின் அரசியல் தலைமையில் இருந்து ஒதுங்குவதற்கு முடிவு செய்ததை அடுத்து லோப்சங் சங்கை அப்பதவிக்குத் தெரிவானார். உலகெங்கும் உள்ள திபெத்தியர்களுக்கிடையில் இடம்பெற்ற வாக்கெடுப்பில் லோப்சங் சங்கை 55% வாக்குகள் பெற்று வெற்றி பெற்றார். தலாய் லாமா திபெத்தின் ஆன்மிகத் தலைவராக தொடர்ந்து பதவியில் இருப்பார் என அறிவிக்கப்பட்டுள்ளது. கடந்த மார்ச் மாதத்தில் தேர்தல்கள் இடம்பெற்றன. முடிவுகள் திபெத்தின் நாடு கடந்த அரசு செயல்படும் இந்திய நகரமான தரம்சாலாவில் அறிவிக்கப்பட்டன.

மேற்கோள்கள்
-----------

1. ↑  Lobsang Sangay LL.M. '96 S.J.D. '04 named prime minister of the Tibetan government in exile
2. ↑  Staff (2009). "Lobsang Sangay - Candidate". Kalon Tripa 2011. 2010-03-05 அன்று மூலம் பரணிடப்பட்டது. 2010-02-04 அன்று பார்க்கப்பட்டது. Italic or bold markup not allowed in: `|publisher=` (உதவி)
3. ↑  Lobsang Sangay elected Tibetan exile leader, பிபிசி, ஏப்ரல் 27, 2011

வெளி இணைப்புகள்
---------------

* Dr.Lobsang Sangay • Special Meeting in Dharamsala
அமெரிக்கக் கறுப்பின மக்களின் உரிமைகளுக்காகப் போராடிய குடிசார் உரிமைகள் இயக்கம் நடத்திய வேலைக்கும் சுதந்திரத்துக்குமான வாசிங்டன் நடைப் பயணம்
**குடிசார் உரிமைகள் இயக்கம்** என்பது சட்டத்தின் முன் எல்லோருக்கும் சம உரிமை கோரிய உலகளாவிய அரசியல் இயக்கங்கள் பலவற்றை ஒருங்கே குறிப்பது. இத்தகைய இயக்கங்கள் ஏறத்தாழ 1950களுக்கும், 1980களுக்கும் இடைப்பட்ட காலத்தில் நிலவின. பெரும்பாலான வேளைகளில், மாற்றங்களைக் கொண்டுவருவதற்காக அமைதி வழியில் இடம்பெற்ற மக்கள் எதிர்ப்பியக்கங்களாகக் காணப்பட்டன. வேறு சில சமயங்களில், இதனுடன் சேர்ந்தோ அல்லது அதைத் தொடர்ந்தோ குடிமக்கள் கிளர்ச்சிகளும், ஆயுதப் போராட்டங்களும் இடம் பெற்றன. பல நாடுகளில் இது நீண்டதாகவும், பலம் குன்றியதாகவும் இருந்ததுடன், இவ்வாறான பல இயக்கங்கள் தமது நோக்கங்களை முழுமையாக அடையவும் முடியாமல் போயிற்று. இருந்தாலும், இவ்வியக்கங்களின் முயற்சிகளினால் ஒடுக்கப்பட்ட மக்கள் பலரது சட்ட உரிமைகள் தொடர்பில் முன்னேற்றம் ஏற்பட்டது. 

  

வளர்ந்த நாடுகள், வளரும் நாடுகள் என்ற வேறுபாடுகளையும், புவியியற் பகுதி சார்ந்த வேறுபாடுகளையும் தாண்டி எங்கெல்லாம் தங்கள் உரிமைகள் மறுக்கப்படுவதாக மக்கள் எண்ணுகிறார்களோ அங்கெல்லாம் குடிசார் உரிமைகள் இயக்கங்கள் தோன்றலாயின. இனவொதுக்கல், சிறுபான்மையினருக்கு எதிரான பாகுபாடு, பெண்களுக்கு எதிரான பாகுபாடு, ஊழல் போன்றவற்றுக்கான எதிர்ப்பு முதல் ஓரினச் சேர்க்கைக்கான உரிமை கோருவது வரை குடிசார் உரிமைகள் இயக்கங்களின் நோக்கங்கள் வேறுபட்டுக் காணப்பட்டன. அமெரிக்கா, ஐரோப்பா, ஆசியா, ஆப்பிரிக்கா ஆகிய கண்டங்களின் பல்வேறு பகுதிகளிலும் வெவ்வேறு காலகட்டங்களில் குடிசார் உரிமைகள் இயக்கங்களின் போராட்டங்கள் இடம்பெற்றுள்ளன.

பின்னணி
-------

குடிசார் உரிமைகளுக்கான போராட்டங்கள் நீண்டகால வரலாறு கொண்டவை எனினும், இரண்டாம் உலகப் போர் முடிந்தவுடன் குடிசார் உரிமைகள் குறித்து உலகளாவிய வகையில் ஏற்பட்ட விழிப்புணர்ச்சியும், அக்கால அரசியல் நிலைமைகளும் குடிசார் உரிமைகள் தொடர்பான போராட்டங்களுக்கும், அவற்றை முன்னெடுத்துச் சென்ற இயக்கங்களுக்கும் புதிய உத்வேகத்தைக் கொடுத்தன எனலாம். இந்தப் பின்னணியிலேயே ஆப்பிரிக்க அமெரிக்கர்களுக்கான உரிமைகளைப் பெற்றுக் கொள்வதற்காக அமெரிக்காவின் ஒரு பகுதியில் தோன்றிய இயக்கம் நாடு தழுவிய அளவில் வளர்ந்ததுடன், உலகின் கவனத்தையும் ஈர்த்தது. குடிசார் உரிமைகளுக்கான போராட்ட இயக்கங்கள் அனைத்துக்கும் "குடிசார் உரிமைகள் இயக்கம்" என்னும் பெயர் பொருந்துமாயினும். சிறப்பாக 1954க்கும் 1965க்கும் இடையில் நிகழ்ந்த அமெரிக்கக் கறுப்பு இனத்தவரின் போராட்ட இயக்கத்தையே இது சிறப்பாகக் குறிக்கும். 

குடிசார் உரிமைகள் இயக்கம்
**ஆரல்வாய்மொழி மீனாட்சி அம்மன் திருக்கோவில்** தமிழ்நாட்டில் கன்னியாகுமரி மாவட்டத்தில் உள்ள கோயிலாகும்.

அமைவிடம்
--------

இக்கோயில் மதுரைக்கு அடுத்தபடியாக கருதப்படுகின்ற இக்கோவில் கன்னியாகுமரி மாவட்டத்தில் ஆரல்வாய்மொழி என்னும் ஊரில் வடக்கூர்ப் பகுதியில் அமைந்துள்ளது. இக்கோயிலின் நிர்வாகம் தமிழ்நாடு திருக்கோவில்கள் அறநிலையத்துறையினரால் நடத்தப்படுகிறது.

மூலவர்
------

மூலவராக பரகோடி கண்டன் சாஸ்தா உள்ளார். கோவிலின் தலபுராணத்தில் சாஸ்தாவைப் பற்றியும், மீனாட்சியம்மனைப் பற்றியும் கூறப்பட்டுள்ளன. தல புராணத்தில் மூல தெய்வமான சாஸ்தா சுயம்புவாக உருவானவர் என்று கூறப்பட்டுள்ளது. முன்னொரு காலத்தில் இப்பகுதியில் தொண்டைமான் பரவர்கள் என்னும் சமூகத்தினர் வாழ்ந்து வந்ததாகவும், அவர்கள் வேட்டைக்குச் சென்றபோது செடிக்குள் ஓடி ஒளிந்த முயலை வேட்டையாடும் நோக்கில் வேலால் குத்தியபோது ரத்தம் வந்ததாகவும், செடிகளை விலக்கி முயலை எடுக்க முயற்சித்தபோது அங்கே ஒரு மூர்த்தியின் அடையாளத்தை கண்டதாகவும் கூறப்படுகிறது. முதலில் சாஸ்தாவை அவர்கள் கண்டதால் அவருக்கு பரகோடி கண்டன் சாஸ்தா என்று பெயரிட்டு அழைக்க ஆரம்பித்துள்ளனர்.

விழாக்கள்
---------

இந்தக் கோவிலில் பங்குனி மாதம் 10 நாட்கள் திருவிழாவும், சித்திரை மாதம் 4 நாட்கள் திருக்கல்யாண விழாவும், தம்புரான் கொடை விழா என மூன்று முக்கிய விழாக்கள் நடக்கிறது. இவ்விழாக்களில் அருகாமையிலுள்ள ஊர்களிலிருந்து மக்கள் கலந்து கொள்கின்றனர்.

மேற்கோள்கள்
-----------

1. 1 2  ஆரல்வாய்மொழி மீனாட்சி சுந்தரேஸ்வரர் கோவில், தினகரன், 25 ஏப்ரல் 2017
[*தொடர்பிழந்த இணைப்பு*]

வெளி இணைப்புகள்
---------------

* ஆரல்வாய்மொழி மீனாட்சி சுந்தரேஸ்வரர் கோவிலில் பங்குனி திருவிழா கொடியேற்றத்துடன் தொடங்கியது, தினத்தந்தி, 17 மார்ச் 2016
* ஆரல்வாய்மொழி மீனாட்சி சுந்தரேஸ்வரர் கோவில் பங்குனி திருவிழா ‘தம்புரான் விளையாட்டு’ திரளான பக்தர்கள் பங்கேற்பு, தினத்தந்தி, 26 மார்ச் 2016
* மீனாட்சி சுந்தரேஸ்வரர் கோவிலில் பங்குனி உத்திர திருவிழா தொடங்கியது, ஓர் ராகம், 4 ஏப்ரல் 2017
[*தொடர்பிழந்த இணைப்பு*]
**இராவதி கர்வே** (1905-1970) ஆங்கிலம் Iravati Karve, தேவனாகரி: इरावती कर्वे,இந்தியாவைச் சேரந்த மானிடவியல் ஆய்வாளரும் எழுத்தாளரும் கல்வியாளருமாவார், இந்தியாவின் மஹாராஷ்ட்ரா மாநிலத்தைச் சேர்ந்தவரும் ஆவார்.

இளமை பருவம் மற்றும் கல்வித்தேர்வு
---------------------------------

இராவதி அவர்கள் ஒரு சித்பவன அந்தணர் குடும்பத்தில் 1905 ஆண்டில் பிறந்தார். தந்தை கணேஷ் ஹரி கர்மாகர் பர்மா தேசத்தில் பர்மா பருத்தி நிறுவனத்தில் பணியாற்றிக்கொண்டிருந்தார். பர்மாவில் ஓடும் இராவதிநதியின் நினைவாக தனது மகளுக்கு இராவதி என்று பெயரிட்டார். 
இவரது பள்ளித்தோழியின் தாயார் சகுந்தலா இவரைத் தனது மகளாக ஏற்று வளர்த்தார்.

இராவதி 1926ம் ஆண்டு இளங்கலை பட்டமும் 1928ம் ஆண்டு முதுகலை பட்டமும் பம்பாய் பல்கலை கழகத்திலிருந்து பெற்றார். பின்னர் தினகர் தோண்டோ கர்வே அவர்களோடு திருமணம் நடந்தது. தினகர் கர்வேயும் அந்தணர் குலத்தவராயிருந்தாலும், இரவதியின் தந்தைக்கு இந்த திருமணத்தில் முழுமையாக சம்மதம் இல்லை. தினகர் இராவதியின் மேற்படிப்பிற்காக செர்மனி (Germany) நாட்டிற்கு மனைவியை அனுப்பினார். ஆனால் இதில் தினகரின் தந்தை தோண்டோ கர்வேயிற்கு விருப்பம் இல்லை. காங்கிரஸ் கட்சி உறுப்பினரான ஜீவராஜ மேத்தா என்பவரிடமிருந்து பணம் கடனாகப் பெற்று இராவதி செருமனிக்கு சென்றார். 1930ம் ஆண்டில் மானிடவியல் மற்றும் வம்சாவளி, தலைமுறை ஆகிய விஞ்ஞானங்களில் முனைவர் பட்டம் பெற்று தாய் நடு திரும்பினார். கணவர் தினகர் நாத்திகவாதி.
அக்காலத்தில் இருந்த சமூக பழக்கவழக்கங்களில் அதிக ஈடுபாடு இல்லாமல் இருவரும் இருந்தாலும், இராவதி பந்தார்புரத்தில் இருந்த விதோபா ஆலயத்திற்கு மரபுவழி காரணமாக, சென்றுவருவது உண்டு.

1931 முதல் 1936 வரை பம்பாயில் இருந்த SNDT பெண்கள் பல்கலைகழகத்தில் ஆட்சியராக (Administrator) விளங்கினார். இதனுடன் முதுகலை பாடங்களுக்கு ஆசிரியராகவும் திகழ்ந்தார். பின்னர் பூனா சென்று டெக்கான் (Deccan) கல்லூரியில் மானிடவியல் பகுதிக்கு தலைவராக பணிஓய்வுபெரும்வரை இருந்தார்.
இராவதி அவர்கள் இந்தியாவின் முதல் பெண் மானிடவியல்வல்லுனர் என்று நந்தினி சுந்தர் எனும் வாழ்க்கைவரலாறு குறிப்பாளர் கூறுகிறார்.
1947ம் ஆண்டு நடைபெற்ற தேசீய விஞ்ஞான மாநாட்டில் மானிடவியல் பகுதியின் தலைவராக உரை நிகழ்த்தினார்.

இராவதி கர்வே மராத்திய மொழியிலும் ஆங்கிலத்திலும் எழுதும் வல்லுனராகத் திகழ்ந்தார்.

முக்கியப் படைப்புகள்
--------------------

* கின்ஷிப் ஆர்கனைசேஷன் இன் இன்டியா (ஆங்கிலம்)
* ஹிந்து சொசையிடி-ஆன் இன்டெர்ப்ரெடேஷ்ன் (ஆங்கிலம்)
* மஹாராஷ்ட்ரா-லேண்ட் அண்ட் பீபிள் (ஆங்கிலம்)
* யுகன்தா (மராத்தி மற்றும் ஆங்கிலத்திலும்)(1967 ஆண்டிற்கான மராத்திய மொழி ஸாஹித்ய புரஸ்கார விருது வழங்கப்பட்டுள்ளது)
* பரிபூர்தி (மராத்தி)
* போவாரா(மராத்தி)
* அமிசி ஸம்ஸ்க்ருதி (மராத்தி)
* ஸம்ஸ்க்ருதி (மராத்தி)
* கங்காஜல் (மராத்தி)

மேற்கோள்கள்
-----------

1. ↑   *Anthropology in the East :FOUNDERS OF INDIAN SOCIOLOGY AND ANTHROPOLOGY*. Seagull Books. பக். 367. பன்னாட்டுத் தரப்புத்தக எண்:9781905422777.
குடிநீா் சுத்திகாிப்பு
----------------------

பல்வேறு நீா் ஆதாரங்களிலிருந்து கிடைக்கும் நீரைச் சுத்திகாித்து குடிநீராக மாற்றுதல்

பல்வேறு வழிகளில் நமக்கு கிடைக்கும் நீா் பருகுவதற்கும், சமைப்பதற்கும் ஏற்றதாக இருப்பதில்லை. அதில் கிருமிகளும், தீமை அளிக்கும் மாசுக்களும் அடங்கியிருக்கும். ஆகவே மக்களுக்கு வினியோகிப்பதற்கு முன்னால் இவ்வகை நீரைத் தூய்மைப்படுத்த வேண்டும். கீழ்வரும் படிகளில் மாசுகலந்த நீா் குடிநீராக மாற்றப்படுகிறது.

1. கசடுகளை வீழ்படிவாக்கல் ( Sedimentation)

2. வடிகட்டுதல் ( Filtration)

3. வேதிப்பொருட்களைச் சோ்த்தல் ( Addition of chemicals)

கசடுகளை வீழ்படிவாக்கல்
### 1. கசடுகளை வீழ்படிவாக்கல்

நீா் ஏற்று நிலையங்களில் நீாிலுள்ள கசடுகளை வீழ்படிவாக்குவதற்காக நீருடன் பொட்டாஷ் படிகாரம் மற்றும் சுண்ணாம்பு சோ்த்து நன்றாகக் கலக்குகிறாா்கள். இவ்வேதிப் பொருள்கள் மாசுக்களைத் திாிதல் அடையச் செய்யும் போது சிறு சிறு மாசுக்கள் ஒன்று சோ்ந்து பொிய துகள்களாகி கலனின் அடியில் படிந்துவிடுகின்றன.

### 2. வடிகட்டுதல்

இவ்வாறு கசடு நீக்கப்பட்ட நீரை மணல் வடிப்பான் அமைந்த வடிகலன் வழியாகச் செலுத்துகிறாா்கள். இதனால் சில திண்ம மாசுக்களும், நுண்ணுயிாிகளும் நீக்கப்படுகின்றன.

### 3.வேதிப்பொருட்களைச் சோ்த்தல்

இவ்வாறு கிடைத்த நீாில் குளோாினை செலுத்துவதால் எஞ்சியிருக்கும் நுண்ணுயிாிகள் கொல்லப்படுகின்றன. சிறிது சுண்ணாம்பு சோ்த்து நீா் கொண்டு செல்லும் குழாய்கள் அாிக்கப்படாமல் தடுக்கப்படுகின்றன. குளோாினுக்குப் பதிலாக சலவைத்தூள் சோ்த்தும் நுண்ணுயிாிகள் கொல்லப்பட்டு தூயநீா் பெறப்படுகிறது.

  

#### மேற்கோள்கள்

1. ஏழாம் வகுப்பு அறிவியல் பாடநூல், தமிழ்நாட்டுப் பாடநூல் கழகம், சென்னை - 600 006.

2. melia, C (1998). "Coagulation and sedimentation in lakes, reservoirs and water treatment plants". Water Science and Technology. 37 (2): 129. doi:10.1016/S0273-1223(98)00018-3.

3. Goldman, Steven J. Jackson, Katharine & Bursztynsky, Taras A. Erosion & Sediment Control Handbook. McGraw-Hill (1986). ISBN 0-07-023655-0. pp. 8.2, 8.12.

4. Hammer, Mark J. Water and Waste-Water Technology. John Wiley & Sons (1975). ISBN 0-471-34726-4. pp. 223–225.
ஐரிய கடலின் பரப்புகை
**ஐரியக் கடல்** (*Irish Sea*, ஐரிஷ்: *Muir Éireann*,சுகாத்து: *Erse Sea*, வேல்சு: *Môr Iwerddon*) பெரிய பிரித்தானியாவிற்கும் அயர்லாந்திற்கும் இடையே உள்ள கடல். இது தெற்கில் செல்ட்டிக் கடலுடன் செயின்ட் ஜார்ஜின் கால்வாயாலும் வடக்கில் அட்லாண்டிக் பெருங்கடலுடன் வடக்குக் கால்வாயாலும் இணைக்கப்பட்டுள்ளது. இக்கடலில் உள்ள பெரிய தீவு அங்கில்சே ஆகும். அடுத்ததாக மாண் தீவு பெரியதும் வணிக முதன்மை பெற்றதுமாகும். இக்கடல், மிகவும் அரிதாக, **மாண்க்சு கடல்** (ஐரிஷ்: *Muir Meann*, எனப்படுகிறது.

இக்கடல் வணிக மற்றும் பொருளியல் முதன்மை பெற்றது; மண்டல வணிகம், கப்பற் போக்குவரத்து, மீன்பிடித் தொழில் மரபுவழித் தொழில்களாகும். அண்மையில் காற்றுத் திறன் மற்றும் அணுமின் நிலையங்கள் மூலம் மின்னாற்றல் தயாரிக்க ப்படுகிறது. பெரிய பிரித்தானியாவிற்கும் அயர்லாந்துக்கும் இடையேயான ஆண்டு போக்குவரத்து 12 மில்லியன் பயணியராகவும் 17 மில்லியன் டன் வணிகச் சரக்குகளாகவும் விளங்குகிறது.

மேற்சான்றுகள்
-------------

1. ↑  Focal.ie
2. ↑  "Electronic Dictionary of the Irish Language". 2020-02-03 அன்று மூலம் பரணிடப்பட்டது. 2013-03-03 அன்று பார்க்கப்பட்டது.

வெளி இணைப்புகள்
---------------

* பரணிடப்பட்டது 2013-02-18 at the வந்தவழி இயந்திரம்
* பரணிடப்பட்டது 2013-03-03 at the வந்தவழி இயந்திரம்

ஒளிதம்
------

*
| கண்டுபிடிக்கப்பட்ட சிறுகோள்கள்: 10 |
| --- |
| 1002 ஓல்பெர்சியா | ஆகத்து 15, 1923 |
| 1007 பாவ்லோவியா | அக்டோபர் 5, 1923 |
| 1022 ஒலிம்பியாடா | ஜூன் 23, 1924 |
| 1028 இலிடினா | நவம்பர் 6, 1923 |
| 1030 வித்யா | மே 25, 1924 |
| 1034 மொசார்ழ்சியா | செப்டம்பர் 7, 1924 |
| 1059 முசோர்குசுகியா | ஜூலை 19, 1925 |
| 1071 பிரிதா | மார்ச் 3, 1924 |
| 1283 கோம்சொமோலியா | செப்டம்பர் 25, 1925 |
| 1330 சுபிரிடோனியா | பிப்ரவரி 17, 1925 |

**விளாதிமிர் அலெக்சாந்திரோவிச் அல்பித்சுகி (Vladimir Aleksandrovich Albitzky)** (உருசியம்: Владимир Александрович Альбицкий) (ஜூன் 16, 1891 – ஜூன் 15, 1952)ஒரு சோவியத் ஒன்றிய/உருசிய வானியலாளர். இவரது சிறுகோள் கண்டுபிடிப்புகள் "வி. அல்பித்சுகிய்" என்ற பெயரில் வழங்குகின்றன..

இவர் 1922 இல் கிரீமியாவில் உள்ல சிமீழ்சு வான்காணகத்துக்கு வந்தார். இவர் கிரகொரி ஆபிராமோவிச் சாயின், கிரகொரி நியூய்மின் ஆகியவர்களுடன் பணிபுரிந்தார்.

இவர் பல சிறுகோள்களைக் கண்டுபிடித்தார்.

ஆய்வுத் தாள்கள்
---------------

புல்கோவோ வான்காணக ஆவணப்படி இவர் 88 ஆய்வுத் தாள்கள் அனுப்பியுள்ளார். நாசாவில் இவரது 5 ஆய்வுத் தாள்களே கிடைக்கின்றன. மற்றவை, சிறுகோள்களின் கண்டுபிடிப்புகள் உட்பட, அலெக்சு கைனா ஆவணப் படிகளாகவே கிடைக்கின்றன.

* ADS NASA
* Gaina Alex: Papers by V.A. Albitzky

இவரது 343 விண்மீன்களின் ஆர விரைவுகளின் ப்திவுகள் கீழ்வரும் இணையத் தளத்தில் காணலாம்:

* The Danish National Library

மேற்கோள்கள்
-----------

* Dobronravin, P. P. (2006). "[Crimean Astrophysical Observatory]" (in Russian). *Земля и Вселенная (Earth and Universe)* (4).. பார்த்த நாள்: 8 April 2014.

வெளி இணைப்புகள்
---------------

* A group of Russian astronomers in 1920. On the left- V.A. Albitzky
* V.A. Albitzky
**விளாதிமிர் மகரன்கோ** (Makarenko, Vladimir Afanasyevich), உருசிய நாட்டு மொழியியலாளர், மொழிபெயர்ப்பாளர், அகராதி தொகுப்பாளர் ஆவார். 1952 ஆம் ஆண்டில் மாஸ்கோ மிலிட்டரி கல்லூரியில் தன் உயர்படிப்பைக் கற்று, மாஸ்கோ மாநில பல்கலைக்கழகத்தில் பொருளாதாரத் துரையில் படிப்பைத் தொடர்ந்தது.

மாஸ்கோவின் தேசிய வெளிநாட்டு அகராதிகளைத் தொகுத்து வழங்கிக் கொண்டிருந்தார். உருசிய-தகலாக் அகராதி(1960), உருசியம்-மலையாளம் அகராதி, உருசியம்-கன்னடம் அகராதி ஆகியவற்றை மிக்கைல் ஆன்றனோவ் உதவியுடன் தொகுத்தார். இவரது காலம் 9. 12. 1933 - 13. 2. 2008 ஆண்டுகளுக்கு இடைப்பட்டதாகும்.

1960களில், மாஸ்கோவிலுள்ள தெற்காசிய மொழிகள் கழகத்தில் (Institute of Oriental Languages, MGU) மொழியியல் துறையில் முனைவர் பட்டம் பெற்றார். தொடர்ந்து மலாய்/இந்தோனேசிய (அதாவது தென்கிழக்காசிய) மொழிகள் துறையில் தகலாகு மொழியை இரண்டாம் மொழியாகக் கற்பிக்கத் தொடங்கினார். மொழியியலின் பல்வேறு கூறுகள் குறித்து விரிவுரையாற்றினார். 1964 வரை ஆத்திரோனேசிய மொழிகள் தொடர்பாக விரிவுரையாற்றி, தகலாகு மொழியையும் கற்பித்துவந்தார். 1966ஆம் ஆண்டில், "நவீன தகலாகு மொழியின் அமைப்பு" என்ற தலைப்பில் ஆய்வு செய்து முனைவர் பட்டம் பெற்றார். மேலும், பாடநூல்களையும் பாடத்திட்டங்களை வகுப்பதிலும் செலவிட்டார். பல நாடுகளில் மொழியியல் தொடர்பான கருத்தரங்குகளில் பங்குபெற்றுள்ளார். உருசிய நாட்டு தெற்காசியவியல் கழகம், உருசிய எழுத்தாளர் சங்கம், பிலிப்பீன்சு நாட்டு மொழியிலாளர்கள் குழு ஆகியவற்றில் உறுப்பினராக உள்ளார்.

1985 ஆம் ஆண்டில் தகலாக் துறை மூடப்படவே, உருசிய அறிவியல் கழகத்தில் இணைந்தார். பின்னர் மாஸ்கோவில் தகலாக் துறை மீண்டும் திறக்கப்படவே, தகலாகு மொழியைக் கற்பித்தார்.

இவர் அறுபது நூல்களை பதிப்பித்திருக்கிறார். தமிழ், தகலாகு, ஆங்கிலம், உருசியம் ஆகிய மொழிகளில் சமூக மொழியியல், அமைப்பு, அகராதிகள் தொடர்பான கட்டுரைகளை எழுதியுள்ளார். உருசியா, உக்ரைன், செக் குடியரசு, சுலோவாக்கியா, இந்தியா, தாய்லாந்து, மலேசியா, பிலிப்பீன்சு, ஜப்பான், சீனா, சிங்கப்பூர் நாடுகளின் கலைக்களஞ்சியங்களுக்குத் தேவையான நூற்றுக்கும் மேற்பட்ட கட்டுரைகளையும் எழுதியுள்ளார்.
**ஐ-3கே** (I-3K) என்பது இஸ்ரோவினால் தயாரிக்கப்படும் செயற்கைக்கோள் ஆகும். இதில் *ஐ* (I) என்பது இன்சாட் என்பதைக் குறிக்கிறது. இதை ஆந்திரிக்சு கழகம் சந்தைப்படுத்துகிறது. இவை 3,000 கிலோகிராம் எடைப்பிரிவில் தயாரிக்கப்படுபவை. இதை சிறிய மற்றும் நடுத்தரவகை எடையுடை செயற்கைகோள்கள் என வகைப்படுத்தப்பட்டுள்ளன. இவற்றிற்கு 6,500 வாட்டுகள் மின்திறன் தேவைப்படும்.

ஐ-3கே செயற்கைக்கோள்கள்
----------------------

* யுடில்சாட் 28பி
* ஜிசாட்-8
* ஜிசாட்-10
* இன்சாட்-4ஏ
* இன்சாட்-4பி
* ஜிசாட்-15 (திட்டமிடப்பட்டுள்ளது)
* ஜிசாட்-16 (திட்டமிடப்பட்டுள்ளது)
* ஜிசாட்-4 (திட்டமிடப்பட்டுள்ளது)

ஆகிய செயற்கைக்கோள்கள் இந்த வகையைச் சார்ந்தவை.

இதையும் பார்க்கவும்
-------------------

* ஐ-1கே
* ஐ-2கே
* ஐ-4கே

வெளி இணைப்புகள்
---------------

* I-3K ஐ.எஸ்.ஆர்.ஓ கையேடு பரணிடப்பட்டது 2015-09-23 at the வந்தவழி இயந்திரம்

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-02-20 அன்று மூலம் பரணிடப்பட்டது. 2015-03-29 அன்று பார்க்கப்பட்டது.
2. ↑  "ISRO: I-3K (I-3000) Bus". இசுப்பேசு.கைராக்கெட். 29 மார்ச் 2015 அன்று பார்க்கப்பட்டது.
கரிம வேதியியலில், **ஏஸ்–பென்டெர் ஆக்சிசனேற்றம்** (Hass Bender oxidation) (**ஏஸ்–பென்டெர் கார்போனைல் தொகுப்புமுறை** எனவும் அழைக்கப்படுவது) ஒரு கரிம ஆக்சிசனேற்ற வினையாகும். இவ்வினையானது, 2-நைட்ரோபுரோப்பேனின் சோடிய உப்பை ஆக்சிசனேற்றியாகப் பயன்படுத்தி பென்சைல் ஆலைடுகளை பென்சால்டிகைடுகளாக மாற்றம் செய்கிறது. என்றி பி. ஏஸ் மற்றும் மைரன் எல். பென்டெர் ஆகியோர் 1949 ஆம் ஆண்டு இந்த வினையை முதன் முதலில் அறிவித்ததால் அவர்களின் பெயர் கொண்டு அழைக்கப்படுகிறது.

இந்த வினையின் செயல்முறையானது 2-நைட்ரோபுரோப்பேனில் உள்ள α கார்பன் அணுவில் நேர்மின்னி நீக்கத்துடன் தொடங்குகிறது. இந்த நேர்மின்னி நீக்கத்திற்குப் பிறகு ஒத்திசைவால் நிலைத்தன்மை அதிகரிக்கப்பட்ட எதிரயனி உருவாகிறது. இந்த எதிரயனியானது SN2 வினையில் ஈடுபட்டு பென்சைல் ஆலைடை இடப்பெயர்ச்சி செய்கிறது. நைட்ரோஅல்கைல் தொகுதியில் உள்ள புரோட்டான்நீக்கம் செய்யப்பட்ட கார்பனானது ஒரு கருக்கவர் அணுவாக அமைந்திருக்கும் நைட்ரோஆல்டால் உள்ளதைப் போலல்லாமல், பதிலாக, நைட்ரோ தொகுதியில் உள்ள ஆக்சிசன் அணுவே பென்சைலிக் கார்பன் அணுவைத் தாக்குகிறது.  பிறகு, *O*-பென்சைல் அமைப்பானது சுற்றுவளைய வினையில் ஈடுபட்டு பென்சால்டிகைடையும், டைமெதில்ஆக்சைமை உடன் விளைபொருளாகவும் உருவாக்குகிறது.

இந்த வினையானது பென்சைல் சேர்மங்களுக்காக உருவாக்கப்பட்டதாக இருந்தாலும், அவையவற்றிற்குரிய α,β-ஈனோன்கள் மற்றும் ஈனால்களைத் தரக்கூடிய அல்லைல் ஆலைடுகளுக்கும் பொருந்துகிறது.

மேற்கோள்கள்
-----------

1. ↑  Hassner, Alfred; Namboothiri, Irishi (2012). "Hass–Bender carbonyl synthesis". *Organic Syntheses Based on Name Reactions: A Practical Guide to 750 Transformations*. Elsevier. பக். 203–204. பன்னாட்டுத் தரப்புத்தக எண்:978-0-08-096630-4.
2. ↑  Wang, Zerong (2009). "Hass–Bender oxidation". *Comprehensive Organic Name Reactions and Reagents*. Wiley. பக். 1335–1337. doi:10.1002/9780470638859.conrr297. பன்னாட்டுத் தரப்புத்தக எண்:978-0-471-70450-8.
3. ↑  Hass, Henry B.; Bender, Myron L. (1949). "The Reaction of Benzyl Halides with the Sodium Salt of 2-Nitropropane. A General Synthesis of Substituted Benzaldehydes". *J. Am. Chem. Soc.* **71** (5): 1767–1769. doi:10.1021/ja01173a066.
4. ↑  Bersohn, Malcolm (1961). "C versus O Alkylation in the Case of a Stable Cation". *J. Am. Chem. Soc.* **83** (9): 2136–2138. doi:10.1021/ja01470a022.
5. ↑  Montavon, M.; Lindlar, H.; Marbet, R.; Rüegg, R.; Ryser, G.; Saucy, G.; Zeller, P.; Isler, O. (1957). "Synthesen in der Carotinoid‐Reihe. 11. Mitteilung. α,β‐Ungesättigte Carbonylverbindungen aus Allylhalogeniden mittels Nitroparaffinen". *Helv. Chim. Acta* **40** (5): 1250–1256. doi:10.1002/hlca.19570400516.
**குடவாசல் வட்டம்** , தமிழ்நாட்டின் திருவாரூர் மாவட்டத்தில் உள்ள 8 வட்டங்களில் ஒன்றாகும். இந்த வட்டத்தின் தலைமையகமாக குடவாசல் நகரம் உள்ளது. இந்த வட்டத்தின் கீழ் 63 வருவாய் கிராமங்கள் உள்ளன.குடவாசல் ஊராட்சி ஒன்றியம், கொரடாச்சேரி ஊராட்சி ஒன்றியம் மற்றும் குடவாசல் கோணேசுவரர் கோயில் இவ்வட்டத்தில் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 203,157 மக்கள்தொகை கொண்டது. மக்கள்தொகையில் 101,552 ஆண்களும், 101,605 பெண்களும் உள்ளனர். 52,370 குடும்பங்கள் கொண்ட இவ்வட்ட மக்கள்தொகையில் 89.6% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 83.27% மற்றும்பாலின விகிதம் 1,000 ஆண்களுக்கு, 1,001 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 19507 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 967 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 67,811 மற்றும் 156 ஆகவுள்ளனர். மக்கள்தொகையில் இந்துக்கள் 87.61%, இசுலாமியர்கள் 7.18%, கிறித்தவர்கள் 5.01% மற்றும் பிறர் 0.19%ஆகவுள்ளனர்.

மேற்கோள்கள்
-----------

1. ↑  திருவாரூர் மாவட்டத்தின் வருவாய் வட்டங்கள்
2. ↑  குடவாசல் வட்டத்தின் வருவாய் கிராமங்கள்
3. ↑  குடவாசல் வட்டத்தின் மக்கள்தொகை பரம்பல்

| * பா
* உ
* தொ
திருவாரூர் மாவட்டம் |
| --- |
| மாவட்ட தலைநகரம் | திருவாரூர் |
| வட்டங்கள் | குடவாசல் வட்டம் **·** மன்னார்குடி வட்டம் **·** நன்னிலம் வட்டம்  **·**  நீடாமங்கலம் வட்டம் **·** திருத்துறைப்பூண்டி வட்டம் **·** திருவாரூர் வட்டம் **·** வலங்கைமான் வட்டம்  **·**  கூத்தாநல்லூர் வட்டம் |
| ஊராட்சி ஒன்றியங்கள் | மன்னார்குடி **·** திருவாரூர் **·** திருத்துறைப்பூண்டி **·** வலங்கைமான் **·** குடவாசல் **·** நன்னிலம் **·** நீடாமங்கலம் **·** கொரடாச்சேரி **·** முத்துப்பேட்டை **·** கோட்டூர் |
| நகரங்கள் | மன்னார்குடி **·** திருவாரூர் **·** கூத்தாநல்லூர் **·** திருத்துறைப்பூண்டி |
| ஆறுகள் |  கோரையாறு **·** வேலாறு **·** வேனாறு **·** வெட்டாறு  |
| பேரூராட்சிகள் | குடவாசல் **·**  கொரடாச்சேரி **·**  முத்துப்பேட்டை **·** நன்னிலம் **·**  நீடாமங்கலம் **·**  பேரளம் **·**  வலங்கைமான் |
| சட்டமன்றத் தொகுதிகள் |  நன்னிலம் **·**  திருவாரூர்  **·** திருத்துறைப்பூண்டி(தனி)  **·**  மன்னார்குடி  |
| திருவாரூர் மாவட்ட இணையதளம் |  |
**கோவர்தன் குமாரி** *(Govardan Kumari)* என்பவர் ஓர் இந்திய நாடுப்புற நடனக்கலைஞர் ஆவார். இராசமாதா என்று பிரபலமாக அறியப்படும் இவர் இராசத்தானின் கூமார் என்ற பாரம்பரிய நாட்டுப்புற நடனத்தை ஆடுவதற்கும் அதை மற்றவர்களுக்கு கற்பிப்பதற்கும் முழு முயற்சிகள் மேற்கொண்டவராவார். மும்பையை மையமாகக் கொண்ட காங்கோர் கூமார் நடனப் பள்ளியை தன் தலைமையில் இவர் தொடங்கினார். இந்நடனப்பள்ளியின் ஆதரவுடன் மாணவர்கள் பல்வேறு நடன மற்றும் கலாச்சார விழாக்களில் பங்கேற்பதற்கு பெரிதும் உதவியிருக்கிறார் , கத்தார் தேசிய அரங்கில் செப்டம்பர் 2010 இல் நடைபெற்ற அரபு நாகரிகத்தின் தலைநகர விழாவான 2010 தோகா திருவிழாவிலும் இவரது மாணவர்கள் பங்கேற்றார்கள். கூமார் நடனத்தின் ராச்வடி பாரம்பரியத்திற்கு இவரது முயற்சிகள் புத்துயிர் அளித்தன. இராசத்தானின் மாநிலத்தின் கிசாங்கார் நகரின் மற்றொரு நாட்டுப்புற நடனமான சாரி நடனத்தையும் பிரபலப்படுத்த உதவின. இந்திய அரசாங்கம் இராசமாதாவின் கலைச் சேவையைப் பாராட்டி கௌரவிக்கும் விதமாக இவருக்கு 2007 ஆம் ஆண்டில், நான்காவது மிக உயரிய விருதான பத்மசிறீ விருதை வழங்கி சிறப்பித்தது .

மேற்கோள்கள்
-----------

1. ↑  "Image Details". India Today. June 6, 2007. August 25, 2016 அன்று பார்க்கப்பட்டது.
2. ↑  "Rajmata Goverdhan Kumari". Indian Institute of Management, Ahmedabad. 2016. நவம்பர் 17, 2015 அன்று மூலம் பரணிடப்பட்டது. August 25, 2016 அன்று பார்க்கப்பட்டது.
3. ↑  "Timeout". The Telegraph. August 28, 2006. August 25, 2016 அன்று பார்க்கப்பட்டது.
4. ↑  "Ambassador happy with opportunity for artistes". Doha.biz. September 25, 2010. August 25, 2016 அன்று பார்க்கப்பட்டது.
5. ↑  "Manch Pravesh and Arangetram". Mago College Girls School. 2016. August 25, 2016 அன்று பார்க்கப்பட்டது.
6. ↑  "Padma Awards" (PDF). Ministry of Home Affairs, Government of India. 2013. நவம்பர் 15, 2014 அன்று மூலம் (PDF) பரணிடப்பட்டது. August 20, 2016 அன்று பார்க்கப்பட்டது.
**ஐ. எம். பேய்** எனப் பொதுவாக அறியப்படும் **இயோ மிங் பேய்** (*Ieoh Ming Pei*, 26 ஏப்ரல் 1917 – 16 மே 2019), பிரிட்ஸ்கர் பரிசு பெற்ற சீனாவில் பிறந்த அமெரிக்கக் கட்டிடக்கலைஞர். இவர் உயர் நவீனத்துவக் கட்டிடக்கலையின் கடைசி முன்னணிக் கட்டிடக்கலைஞர் எனக் கருதப்படுகிறார். இவர் கல், காங்கிறீட்டு, கண்ணாடி, உருக்கு ஆகியவற்றைப் பயன்படுத்திப் பண்பியல்சார் (abstract) வடிவங்களை உருவாக்குகிறார். இவரே 20 ஆம் நூற்றாண்டின் மிகவும் வெற்றிகரமான ஆசியக் கட்டிடக்கலைஞர்களில் ஒருவர் எனலாம். இவரது கட்டிடங்கள் உலகத்தின் பல பகுதிகளிலும் கட்டப்பட்டுள்ளன.

பேய் சீனாவின் குவாங்டொங்கில் உள்ள குவாங்சூவில், ஜியாங்சூவின் சூசூ என்னும் இடத்தைச் சேர்ந்த பிரபலமான குடும்பமொன்றில் 1917 ஆம் ஆண்டு ஏப்ரல் மாதம் 26 ஆம் நாள் பிறந்தார். இவரது குடும்பம் 15 ஆம் நூற்றாண்டில் இருந்தே சூஷூவில் வாழ்ந்து வந்தது. இவரது தந்தை ஒரு வங்கி அலுவலர். பிற்காலத்தில் இவர் சீன வங்கியின் இயக்குனராகவும், சீனாவின் மத்திய வங்கியின் ஆளுனராகவும் பணியாற்றினார். இவருடைய குடும்பம் பின்னர் ஹாங் காங்கிற்கு இடம் பெயர்ந்தது. தந்தையார் சாங்காயிலிருந்த சீன வங்கியின் இயக்குனர் பொறுப்பை ஏற்றபோது அவர்கள் ஹாங் காங்கிலிருந்து சாங்காய்க்குச் சென்றனர்.

ஐ. எம். பேய் ஹாங்காங்கில் உள்ள சென். பவுல்ஸ் கல்லூரியிலும், பின்னர் சாங்காயில் உள்ள செயிண்ட் ஜான்ஸ் பல்கலைக் கழகத்திலும் கல்விகற்றார். தனது 18 ஆவது வயதில் கட்டிடக்கலை கற்பதற்காக ஐக்கிய அமெரிக்காவுக்குச் சென்றார். அங்கே பென்சில்வேனியாப் பல்கலைக்கழகத்தில் தனது கட்டிடக்கலைப் படிப்பை மேற்கொண்டார். அவர் கட்டிடக்கலையில் இளமாணிப் பட்டத்தை 1940 ஆம் ஆண்டில் மசசூசெட்ஸ் தொழில்நுட்ப நிறுவனத்தில் பெற்றுக்கொண்டார். 1940 ஆம் ஆண்டுக்கான அல்பா ரோ சி பதக்கமும், எம்.ஐ.டியின் பயண உதவித்தொகையும், அமெரிக்கக் கட்டிடக்கலைஞர் நிறுவனத்தின் தங்கப்பதக்கமும் இவருக்கு வழங்கப்பட்டன.

மேற்கோள்கள்
-----------

1. ↑  Goldberger, Paul (16 May 2019). "I.M. Pei, Master Architect Whose Buildings Dazzled the World, Dies at 102". *The New York Times*. 17 May 2019 அன்று பார்க்கப்பட்டது.
கோவளம் கடற்கரை, சென்னை
 மாலை நேரத்தில் கோவளம் கடற்கரை 
**கோவிலாங் கடற்கரை** (*Covelong Beach*) என்பது **கோவளம் கடற்கரை** என அழைக்கப்படுகிறது. இது இந்தியாவின் சென்னையில் வங்காள விரிகுடாவின் கடற்கரையில் உள்ள கோவளம் என்ற கிராமத்திற்கு அருகில் அமைந்துள்ளது. ஆங்கிலேயர்கள், "கோவளம்" என்ற பெயரை உச்சரிக்க முடியாமல், அதற்கு வசதியாக கோவிலாங் என்று பெயரிட்டனர். இந்த மீனவ கிராமம் சென்னையிலிருந்து 40 கி.மீ. தொலைவில் கிழக்கு கடற்கரை சாலையில்மகாபலிபுரம் செல்லும் வழியில் உள்ளது.

கோவளம் கடற்கரை இயற்கையின் சிறந்த மற்றும் அழகான கடற்கரைகளில் ஒன்றாகும். சென்னைக்கு அருகில் இருப்பதாலும், மகாபலிபுரம் செல்லும் வழியில் அமைந்துள்ளதாலும், தினமும் ஆயிரக்கணக்கான மக்கள் வந்து செல்கின்றனர்.  கடற்கரையில் உள்ளூர் கூட்டம் அதிகமாக இருக்கும். 

இங்குள்ள மக்களின் முக்கிய தொழில் மீன்பிடித்தல் ஆகும். இந்த கடற்கரை பிரபலமானது என்றாலும், சுற்றுலாப் பயணிகள் மற்றும் உள்ளூர் மக்களால் குப்பைகளைக் கொட்டுகிறது.

கடற்கரையுடன், மீன்பிடி நடவடிக்கைகளுக்குப் புகழ்பெற்ற கோவளம் கிராமம் பல சுற்றுலாப் பயணிகளை ஈர்க்கிறது. இது இந்தியாவின் முதல் உலாவல் கிராமம். இங்கு உலாவல் பள்ளிகள் பல உள்ளன.

மேற்கோள்கள்
-----------

1. ↑  "Kovalam Beach Chennai - Covelong Beach Tamil Nadu Review | Valai". *Valai.in*. 2014-11-05. 2017-01-10 அன்று பார்க்கப்பட்டது.
2. ↑  "Kovalam Beach, ECR, Chennai – Destination Infinity". *Destinationinfinity.org*. 2013-01-07. 2017-01-10 அன்று பார்க்கப்பட்டது.
3. ↑  "Sea of change". 2013-02-04. 2017-01-10 அன்று பார்க்கப்பட்டது.
**பனைக் காகம்** (*Palm crow*)(*கோர்வசு பால்மரம்*) என்பது கரிபியன் தீவான லா எசுப்பானியோலா (எயிட்டி மற்றும் டொமினிக்கன் குடியரசு) பகுதிகளில் காணப்படும் சிறிய அளவிலான கோர்விட் குடும்ப காகமாகும். முன்னர் கியூபாவில் அதிகமாகக் காணப்பட்ட இதன் எண்ணிக்கை தற்பொழுது பெருமளவில் குறைந்துள்ளது.

வகைப்பாட்டியல்
--------------

கியூபன் துணையினங்கள் சற்று சிறியவை, பொதுவாக இவை ஓர் துணையினமாகப் பிரிக்கப்படுகின்றன (*கோர்வசு பால்மரம் மினுடசு*); ஹிஸ்பானியோலன் துணையினத்தின் முப்பெயர் *கோர்வசு பால்மரம் பால்மரம்* (பரிந்துரைக்கப்பட்ட துணையினங்கள்) ஆகும். இந்த இரு கிளையினங்களும் பொதுவாக **ஹிஸ்பானியோலன் பனை காகம்** மற்றும் **கியூபா பனை காகம்** எனப் பொதுவான பெயர்கள் மூலம் வேறுபடுத்தப்படுகின்றன. இருந்த போதிலும் ஹிஸ்பானியோலா வெள்ளை கழுத்து காகம் *கோர்வசு லூகோஞாபலசு*சுடன் சமந்தைய இனமாகத் தோன்றுகிறது. மேலும் அமெரிக்காவின் கிழக்கு கடற்கரை மீன் காகம் உள்ளிட்ட இரண்டு சிறிய இனங்களான, டாமுலிபஸ் காகம் *(கோ. இம்பார்டசு)* மற்றும் மெக்சிக்கோவின் சினோலோன் காகம் *(கோ. சினலோயே)* தொடர்புடையது. இவை கியூபா காகம் (*கோர்வசு நாசிகசு)* மற்றும் ஜமேக்கா காகம் *(கோர்வசு ஜமைசென்சிசு),* ஆகிய கரீபியன் காகங்களுடன் தொடர்புடையன.

வாழ்விடம்
---------

பனைக் காகத்தின் உள்ளூர் பெயராக டொமினிக்கன் குடியரசில் கா என்பதாகும். இங்கு இது பைன் மலைக் காடுகள் மற்றும் என்ரிகுயிலோ ஏரியினைச் சுற்றிக் காணப்படுகிறது.

மேற்கோள்கள்
-----------

1. ↑  BirdLife International (2018). "*கோர்வசு பால்மரம்*". *IUCN Red List of Threatened Species* **2018**.. பார்த்த நாள்: 17 December 2018. old-form url

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1586680
* விக்கியினங்கள்: Corvus palmarum
* BirdLife: 22731517
* ஈபேர்டு: palcro2
* பாசில்வொர்க்சு: 372351
* GBIF: 2482477
* iNaturalist: 8051
* IRMNG: 10217533
* ITIS: 559509
* IUCN: 22731517
* என்.சி.பி.ஐ: 1196304
* Neotropical: palcro2
* Xeno-canto: Corvus-palmarum

 |
**ஆரல்வாய்மொழி நீலப்பாறை கண்டன் சாஸ்தா கோயில்** தமிழ்நாட்டில் கன்னியாகுமரி மாவட்டம், ஆரல்வாய்மொழி என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் நீலப்பாறை கண்டன்சாஸ்தா சன்னதியும், கன்னி விநாயகர், வனதுர்க்கை, பாலசுப்பிரமணியர், வட்னனியர், அம்மன், அரள்மிகு மாடன்தம்புரான், கருப்பசாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஐயாத்துரை சிவபாதம்** (செப்டெம்பர் 21, 1940 - ஜூன் 2, 2018) ஒரு மிருதங்க வித்துவான் ஆவார். இவர் தவில், தபேலா, கெஞ்சிரா, கடம், கொன்னக்கோல் போன்ற தாள வாத்தியக் கருவிகளை வாசிப்பதிலும் வல்லவர். ஒரு கலைக் குடும்பத்தில் பிறந்த இவர் சிறுவயது முதல் கலையார்வம் கொண்டு விளங்கினார். இவர் இலங்கை ஒலிபரப்புக் கூட்டுத்தாபனத்திலும், இலங்கை ரூபவாகினியிலும் உயர்தர இசைக்கலைஞராகப் பணியாற்றி உள்ளார்.

வாழ்க்கைக் குறிப்பு
-------------------

யாழ். மாவட்டத்தில், அளவெட்டி வடக்கைப் பிறப்பிடமாகக் கொண்ட இவர் புகழ்பெற்ற தாயக எழுச்சிப் பாடகியான பார்வதி சிவபாதம் அவர்களின் கணவன் ஆவார்.

இசைக்குழு
---------

இவர் பார்வதி சிவபாதம் என்ற பெயரில் ஒரு இசைக்குழுவை நடாத்தி வந்தார்.

கலைப்பயிற்சி நிறுவனம்
---------------------

கிளிநொச்சியில் சிவபாதம் கலையகம் என்ற பெயரில் ஒரு கலைப்பயிற்சி நிறுவனமும் இயங்கி வந்தது.

பட்டங்கள்
---------

* லய வாத்தியத் திலகம் (இவரின் கலைச் சேவையைப் பாராட்டி முன்னாள் எதிர்க்கட்சித் தலைவர் அமிர்தலிங்கம் அவர்களால் வழங்கப்பட்ட பட்டம்)
* பல்லியக் கலைமணி (இணுவில் பண்டிதர் பஞ்சாட்சரம் அவர்களால் வழங்கப்பட்ட பட்டம்)
* கலைச்சுடர் (வலிகாமம் வடக்கு கலாசார பேரவையால் வழங்கப்பட்ட பட்டம்)

விருதுகள்
---------

* கலைச்சுடர் விருது (2004 - வலிகாமம் வடக்கு கலாச்சார பேரவையால் வழங்கப்பட்டது)
* கலாபூசண விருது (2008 - கலாச்சார அலுவல்கள் திணைக்களத்தினால் வழங்கப்பட்டது )

உசாத்துணை
---------


1. ↑  கலைஞர், கலாபூசணம் ஐ. சிவபாதம் I தாய்வீடு I ஏப்ரல் 2012
2. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-11-08 அன்று பார்க்கப்பட்டது.
3. ↑  கிளிநொச்சியில் இடம் பெற்ற வடக்கு மாகாண இலக்கியப் பெருவிழா | புதிய ஈழநாடு
[*தொடர்பிழந்த இணைப்பு*]
4. ↑  ஆளுமை:சிவபாதம் | ஐ. நூலகம்